પોતાના વ્હાલસોયાને ગમે તે રીતે જીવીત રાખવા કટ્ટીબધ્ધ માતા-પિતાએ ભારે હૈયે ઓર્ગન ડોનેશનની મંજૂરી આપી હતી. સામે પક્ષે અમદાવાદના મહિલા દર્દી એવા રીસિપિયન્ટમાં હાર્ટ ટ્રાન્સપ્લાન્ટ માટે જરૂરી રિપોર્ટ પોઝિટિવ આવતા હાર્ટ ટ્રાન્સપ્લાન્ટનો માર્ગ મોકળો થયો હતો. ગ્રીન કોરિડોરની તૈયારી પણ કરવામાં આવી હતી. જોકે, અમદાવાદમાં ડોક્ટર તરફથી સમયસર રિસ્પોન્સ ન મળ્યાનો કચવાટ ફેલાયો હતો, ને ફરી રીસિપિયન્ટના રિપોર્ટ બાદ તેણીની તબિયત લથડતા આખરે હાર્ટ ટ્રાન્સપ્લાન્ટ રદ કરવામાં આવ્યું હતું.